recursal/SuperWikiNEXT-32B huggingface dataset:
**Зикриё Бобохоҷаев** (*Бобохоҷаев Зикриё Муртазоевич*; тав. 1 январи 1933, Хуҷанд) — терапевт, доктори илмҳои тиб (1988), профессор (1989), Аълочии ҳифзи тандурустии ИҶШС (1983), Корманди шоистаи ҶТ (1999).

Зиндагинома
-----------

Хатмкардаи Институти давлатии тиббии Тоҷикистон ба номи Абуалӣ ибни Сино (1960). Сардухтури беморхонаи минтақавии хоҷагии боғу токдорӣ (1960) ва сардухтури беморхонаи Чептураи ноҳияи Шаҳринав (1960—1963). Сардухтури беморхонаи роҳи оҳани Осиёимиёнагии Вазорати роҳи оҳани ИҶШС дар шаҳри Душанбе (1963—1966). Ординатори клиникӣ ва аспиранти Институти таҳқиқоти илмии гастроэнтерологияи АИ ҶШС Тоҷикистон (1966—1971). Ассистенти кафедраи муолиҷаи госпиталии № 1 ИИнститути давлатии тиббии Тоҷикистон (1971—1978), докторанти Институти таҳқиқоти илмии марказии гематологияи Вазорати тандурустии АИТ ИҶШС (1979—1980). Мудир (аз 1981) ва дотсенти (1983—1994) кафедраи бемориҳои дарунии факултети такмили ихтисоси духтурони ДДТТ. Асосгузор ва мудири кафедраи муолиҷаи факултативии Донишгоҳи давлатии Хуҷанд ба номи акад. Б. Ғ. Ғафуров (1994—1997). Мудири кафедраи муолиҷаи факултативии ДДТТ (1997—2003), мудири кафедраи муолиҷавии шуъбаи Донишгоҳи такмили ихтисоси кормандони тибби Тоҷикистон дар шаҳри Хуҷанд (аз 2004).

Дастоварҳои илмӣ
----------------

Бори аввал дар ҷумҳурӣ бо истифода аз радионуклидҳои Au198, J131 ва йодгиппуран131 дар Лаб. нави маҷорӣ (венгерӣ) усулҳои замонавии таҳқиқи фаъолияти ҷигар, меъдаю рӯда ва гурдаи беморонро ба роҳ мондааст. Таҳти роҳбарии Зикриё Бобохоҷаев 7 нафар рисолаи номзадӣ ва 1 нафар рисолаи докторӣ дифоъ намудаанд. Муаллифи зиёда аз 160 таълифоти илмӣ, 8 навоварӣ ва 2 шаҳодатномаи муаллифӣ. Тадқиқоти Зикриё Бобохоҷаев ба омӯзиши масъалаҳои амрози роҳи нафасу шуш, гардиши хун, узвҳои ҳозима, ихроҷи бавл ва узвҳои хунофар бахшида шудаанд. Узви ҳайати таҳририяи маҷ. «Клиническая гематология и трансфузиология» (Маскав). Ширкаткунандаи бисёр конференсияву симпозиумҳои байналмилалӣ оид ба масоили бемориҳои узвҳои дарун (Дрезден-1991; Маскав-1985, 1990).

Осор
----

* Врачебно-трудовая экспертиза при заболеваниях внутренных органов. Д. 1987;
* Неотложные состояния и оказание экстренной помощи при важнейших заболеваниях внутренних органов. Х. 1995.

Эзоҳ
----

Сарчашма
--------

* Бобохоҷаев Зикриё Муртазоевич // Асос — Боз. — Д. : СИЭМТ, 2013. — (Энсиклопедияи Миллии Тоҷик : [тахм. 25 ҷ.] /  сармуҳаррир Н. Амиршоҳӣ ; 2011—2021, ҷ. 2). — ISBN 978-99947-33-52-4.
**Абдуллоҳ ибни Абдулмутталиб ибни Ҳошим** (ар. عبد الله بن 
عبد المطلب بن هاشم القرشي‎; тав. 545 (0545), Макка — 570 , Мадина) — падари паёмбар Муҳаммад (с) ва писари Абдулмутталиб.

Зиндагинома
-----------

### Қурбонӣ

Абдуллоҳ дӯстдоштаи Абдулмутталиб буд. Тибқи ривоят, Абдулмуталлиб қасам хӯрдааст, ки агар 10 писар дошта бошад, яке аз писарони худро қурбонӣ мекунад. Вақте ки баъди чандин сол писаронаш ба дунё омада ба воя расиданд, ба ёдаш назр кард. Абдулмутталиб барои муайян кардани кадоме аз писарон қурбонӣ кардан, қуръа партофта, қуръа бар Абдуллоҳ афтод. Абдулмутталиб бо тавсияи Қурайш аз нақшаи худ даст кашид ва ба ивази писараш 100 шутур қурбонӣ кард  .

### Издивоҷ

Абдуллоҳ бо зебоии хоса, хислати покизаи худ фарқ мекард ва занони зиёде зид набуданд, ки бо ӯ издивоҷ кунанд. Соли 569 Абдуллоҳ бо духтари ашрофӣ Омина бинти Ваҳб издивоҷ кард ва аз ин издивоҷ Муҳаммад (с) ба дунё омад. Аммо Абдуллоҳ каме пеш аз таваллуди писараш даргузашт ва ӯро надида буд  .

### Марг

Абдуллоҳ ибни Абдулмутталиб ҳангоми маргаш 25 сол дошт. Муаррихон гузориш медиҳанд, ки Абдуллоҳ барои тиҷорат ба самти Сурия рафтааст, аммо дар роҳ дар Мадина бемор шуда, даргузашт. Ҳамчунин хабарҳое ҳастанд, ки Абдуллоҳ дар вақте ки Муҳаммад 2-моҳагӣ буд, вафот кардааст  .

Эзоҳ
----

1. ↑  Islamic Ethics and Counselor Decision-Making — SAGE Publishing.
2. 1 2 3  *Али-заде А.* Абдуллах ибн Абд аль-Мутталиб (рус.) // *Исламский энциклопедический словарь* — М.: Ансар, 2007. — ISBN 978-5-98443-025-8
3. ↑  *Али-заде А.* Амина бинт Вахб (рус.) // *Исламский энциклопедический словарь* — М.: Ансар, 2007. — ISBN 978-5-98443-025-8
4. ↑  *Али-заде А.* Мухаммад (рус.) // *Исламский энциклопедический словарь* — М.: Ансар, 2007. — ISBN 978-5-98443-025-8
5. 1 2 3  Али-заде, 2007.
**Alibaba Group** (чинии сода: 阿里巴巴集团, палл.: *Алибаба́ цзитуа́нь*, палл. *Alibaba jituan*) — ширкати оммавии чинӣ мебошад, ки дар соҳаи тиҷорати интернет фаъолият мекунад, соҳиби веб-порталҳои Taobao.com, Tmall, Alibaba.com ва чанде дигарон. Фаъолиятҳои асосӣ савдои B2B байни ширкатҳо ва чаканаи онлайн мебошанд; инчунин яке аз бузургтарин инфрасохтори компютерии абр дар ҷаҳон ва дороиҳои ВАО ва вақтхушӣ мебошад. Соли 2019 фурӯш дар порталҳои гурӯҳи Alibaba тақрибан 6 триллион юанро (900 миллиард доллар) ташкил дод . Ширкат асосан дар Ҷумҳурии Мардумии Чин (ҶХЧ) фаъолият мекунад. Аз санаи пешниҳоди таърихии ибтидоии пешниҳоди ҷамъиятии саҳмияҳо (IPO) дар 19 сентябри соли 2014, арзиши бозории Alibaba 231 миллиард долларро ташкил дод . Дар моҳи январи соли 2018, Alibaba дуввумин ширкати осиёӣ шуд, ки пас аз рақиби худ Tencent арзиши 500 миллиард долларро убур кард.  Дар рӯйхати бузургтарин ширкатҳои ҷамъиятӣ дар ҷаҳон, Forbes Global 2000 барои 2019 ҷои 59-умро ишғол кард, аз ҷумла аз рӯи капитализатсияи бозор 7-ум, фоидаи соф 54-ум, дороиҳо 239-ум ва гардиш 170-ум ; аз ширкатҳои чинӣ дар ин рӯйхат дар ҷои 12-ум қарор гирифтааст. Аз соли 2020, Alibaba дар рейтинги бузургтарин брендҳои ҷаҳон ҷои шашумро ишғол мекунад  .

Бузургтарин саҳмдорон ширкати японии SoftBank (25.9 % аз миёнаҳои соли 2019) мебошад. Идораи марказӣ дар Ханчжоу ҷойгир аст.

Эзоҳ
----

1. ↑  *(unspecified title)* — 2017-05-22 — 2017. — doi:10.6084/M9.FIGSHARE.5032286
2. 1 2 3 4 5 6 7 8   (ингл.) — 2017.
3. ↑
4. 1 2 3  Alibaba Group Annual Report 2021
5. ↑
6. ↑
7. ↑  {{{заглавие}}}.
8. ↑  Alibaba: крокодил из реки Янцзы.  Газета РБК. 9 январи 2020 санҷида шуд.
9. ↑  Alibaba market value hits the $500 billion valuation mark (en-US). *TechNode* (25 январи 2018). 14 Декабри 2020 санҷида шуд.
10. ↑  Alibaba Group on the Forbes Global 2000 List(англ.).  Forbes. 13 январи 2020 санҷида шуд.
11. ↑  BrandZ Global Top. *online.pubhtml5.com*. 14 Декабри 2020 санҷида шуд.

Пайвандҳои беруна
-----------------

|  |  |
| --- | --- |
| ⚙️  Гузариш ба унсури Викидода  Дар шабакаҳои иҷтимоъӣ | 
* Твиттер
* Фейсбук
* Инстаграм
* LinkedIn
* Sina Weibo

 |
| Фарҳангҳо ва донишномаҳо | 
* Большая китайская
* Britannica (онлайн)

 |
| 

| Дар феҳристҳои китобшинохтӣ |
| --- |
| 
* BNE: XX5648251
* BNF: 17095677f
* GND: 114499277X
* J9U: 987007604076705171
* LCCN: n2008058549
* NKC: osa2016906735
* VIAF: 131577541
* WorldCat VIAF: 131577541

 |

 |
**Абдулло́ҳ и́бни Иброҳи́м** (1443, Ҳирот – 1451, Самарқанд) — султони Самарқанд (1450 – 1451) баъд аз қатли Абдуллатиф.

Зиндагинома
-----------

Абдуллоҳ Иброҳим набераи Шоҳрух буд ва баъди марги бобояш Форс дар ихтиёри ӯ шуд, лекин дар натиҷаи ҳуҷуми сипоҳиёни Султон Муҳаммад он ҷоро тарк кард. Пас аз қатли Улуғбек, азбаски Абдуллоҳ Иброҳим яке аз ворисон барои тахту тоҷ буд, ҳабс шуд ва баъди аз зиндон раҳоӣ ёфтан даъвои тахту тоҷ кард. Шоҳзодагони дигар, аз ҷумла Алоуддавла ибни Бойсунқур, Абусаид ибни Муҳаммад, ки дар замони марги Улуғбек дар зиндон буд, алайҳи Абдуллоҳ Иброҳим шӯриданд. Онҳо низ даъвои подшоҳӣ доштанд. Дар задухӯрде, ки байни шоҳзодагон рух дод, Абусаид шикаст хӯрд. Абдуллоҳ Иброҳим маҷбур шуд, ки зидди шоҳзодагони дигар низ мубориза барад. Дар ин муддат Абусаид ҳавзаи Сирдарёро бо Туркистон ба тасарруфи худ дароварда, дар ҷанге, ки байни сипоҳиёни Абдуллоҳ Иброҳим ва Абусаид дар назди рустои Булунгур (1451) рух дод, бо кумаки Абулхайрхон бар Абдуллоҳ Иброҳим фирӯз шуд.

Эзоҳ
----

Сарчашма
--------

* А — Асос. — Д. : СИЭМТ, 2011. — 608 с. — (Энсиклопедияи Миллии Тоҷик : [тахм. 25 ҷ.] /  сармуҳаррир А. Қурбонов ; 2011—2021, ҷ. 1). — ISBN 978-99947-33-45-3.
**Абдулло́ҳ** (соли таваллуд ва вафот номаълум) — шоири тоҷик (охири садаи XV — ибтидои садаи XVI).

Зиндагинома
-----------

Дар зодгоҳаш — шаҳри Ҷом таҳсил карда, ба шеъргӯӣ оғоз намуд ва чун шоири тавоно шуҳратманд гардид. Аз истеъдоди баланди ӯ дар эҷоди ғазалу рубоӣ ва маснавӣ Алишери Навоӣ дар «Маҷолис-ун-нафоис» иттилоъ додааст. Ба «Шоҳнома»-и Фирдавсӣ, «Хамса»-ҳои Низомии Ганҷавию Амир Хусрави Деҳлавӣ ва маснавиҳои Абдурраҳмони Ҷомӣ ҷавобия навиштааст. Абёти зерин намунаи шеъри ӯянд:

Пас он гаҳ басе говмешони нар,
Ба занҷир бастанд бар якдигар.
Ки дар пеши хандақ фасиле бувад
Ва з-ӯ ҳар яке манъи филе бувад.
Чаро бояд аз фил кардан ҳазар,
Ки ӯ чорпояст чун гову хар.
\*\*\*
Нубувватро туӣ он нома дар мушт,
Ки аз таъзим дорад муҳр бар пушт.

Эзоҳ
----

Сарчашма
--------

* А — Асос. — Д. : СИЭМТ, 2011. — 608 с. — (Энсиклопедияи Миллии Тоҷик : [тахм. 25 ҷ.] /  сармуҳаррир А. Қурбонов ; 2011—2021, ҷ. 1). — ISBN 978-99947-33-45-3.
**Абдуллати́фи Балхӣ** (соли таваллуд ва вафот номаълум) — шоири тоҷик (асри 10).

Зиндагинома
-----------

Бино ба маълумоти тазкиранависон, дар ашъори ӯ эҷодиёти даҳанакии халқ ва забони гуфтугӯӣ таъсири зиёд дорад. Аз мероси адабии Абдуллатифи Балхӣ достони «Иброҳими Адҳам» боқӣ мондааст, ки дар он қиссаю ривоят ва каромату хориқулодоти яке аз намояндагони бузурги тасаввуфи ибтидоӣ – Иброҳими Адҳам гирдоварӣ шудаанд.

Эзоҳ
----

Адабиёт
-------

Сарчашма
--------

* А — Асос. — Д. : СИЭМТ, 2011. — 608 с. — (Энсиклопедияи Миллии Тоҷик : [тахм. 25 ҷ.] /  сармуҳаррир А. Қурбонов ; 2011—2021, ҷ. 1). — ISBN 978-99947-33-45-3.
**Палабарак, талгираку чалгирак**

Бачагон дар майдончае ҷамъ омада, ба ду гурӯҳ тақсим мешуданд. Аз мобайни майдонча хатте мекашиданд ва ду канори майдонро марра қарор медоданд. Як гӯшаи майдон "пал" номида мешуд ва гӯшаи дигараш "чал". Шарти бозӣ чунин буд, ки бозигарони дастаи "чал" бояд аз чанги ҳариф халос хӯрда, ба гӯшаи "пал" раванд. Дар ҷавоб бозигарони гурӯҳи "пал" кӯшиш мекарданд, ки онҳоро бо пойҳояшон зада, нагузоранд, ки ба марраашон расанд. Дар Ашт, Рашт, Дарвоз нимфаъол

Адабиёт
-------

1. Нурджанов Н. Игры // Таджики Каратегина и Дарваза. Вып.3, Д. 1976.

2. Донишномаи фарҳанги мардуми тоҷик. Ҷ.2. Д. 2016.

Нигаред
-------

* Бозиҳои миллӣ ва мардумии тоҷикон
* "Пиёдаҳо савора"

Манобеъ
-------

1. ↑  Феҳристи миллии фаҳанги ғайримоддӣ /Natioal list of intangible cultural hertage/ Пажӯшиҳгоҳи илмӣ-тадқиқотии фарҳанг ва иттилооти Вазорати фарҳанги ҶТ – Душанбе: «Аржанг» 2016, – С. 191


|  |  |
| --- | --- |
|  | *Ин мақолаи нопурра аз таърих мебошад.Шумо метавонед бо пурра кардани ин ба Википедия кумак кунед.* |
**Абдулкари́ми Хоразмӣ** (соли таваллуд номаълум – вафот тахминан байни 1482 – 1487, Шероз) — хаттот ва шоири форсу тоҷик (аси 15).

Зиндагинома
-----------

Зодгоҳаш Шероз. Азбаски аҷдодаш аз Хоразм будаанд, тахаллуси «Хоразмӣ»-ро ихтиёр кардааст. Тибқи иттилооте ҳаёти Абдулкарими Хоразмӣ асосан дар Шероз гузаштааст. Аммо бархе бар ин ақидаанд, ки Абдулкарими Хоразмӣ замони ҳукумати Султон Яъқуби Оққуюнлу (ҳукмронӣ 1478 – 1490) дар Табрез иқомат доштааст. Абдулкарими Хоразмӣ аз овони бачагӣ ба хаттотӣ шуғл варзида, сипас дар ин пеша машҳур гаштааст. Бародари Абдулкарими Хоразмӣ Абдурраҳими Хоразмӣ низ хаттоти соҳибистеъдод будааст. Бино ба маълумоти муаллифи китоби «Гулистони ҳунар» Қозӣ Аҳмад сабку услуби хаттотии бародарон ба ҳам монандӣ доштааст. Ин ду хаттот дар ҳунари хаттотӣ падарашон – Абдурраҳмони Хоразмиро устоди худ шумурдаанд.

Осор
----

То замони мо намунаҳои осори хаттотии Абдулкарими Хоразмӣ расидаанд, ки аз маҳорати баланди ӯ дар навиштани хати настаълиқ шаҳодат медиҳанд. Бино ба маълумоти сарчашмаҳои таърихӣ Абдулкарими Хоразмӣ шогирдони зиёдеро тарбият намудааст, ки хаттот ва наққоши номӣ Муҳаммади Баққол яке аз онҳост. Абдулкарими Хоразмӣ ва бародараш табъи шоирӣ низ доштаанд. Намунаҳои китобати. Абдулкарими Хоразмӣ дар китобхонаҳои давлатии Истанбул, Теҳрон, Санкт-Петербург маҳфузанд.

Эзоҳ
----

Адабиёт
-------

* Кази Ахмед, Трактат о каллиграфах и художниках, М.– Л. 1947;
* Энсиклопедияи адабиёт ва санъати тоҷик, ҷ. 1, Д. 1988;
* Ашрафӣ М. Миниатюра: От Бехзода до Ризай-и Аббаси, Д. 2011.

Сарчашма
--------

* А — Асос. — Д. : СИЭМТ, 2011. — 608 с. — (Энсиклопедияи Миллии Тоҷик : [тахм. 25 ҷ.] /  сармуҳаррир А. Қурбонов ; 2011—2021, ҷ. 1). — ISBN 978-99947-33-45-3.
**Абдуллати́фи Ҷомӣ**  (соли таваллуд ва вафот номаълум) — шоири тоҷик (асри 16).

Зиндагинома
-----------

Дар зодгоҳаш шаҳри Ҷом таҳсил намуда, ба камол расидааст. Аз авлоди Аҳмади Ҷомӣ буд. Бино ба маълумоти сарчашмаҳо Абдуллатифи Ҷомӣ аз улуми мутадовили замон – адабиёт, фиқҳ, иншо, забони арабӣ ва ғайра баҳраманд гардида, дар муҳити худ шуҳрати зиёде доштааст. Барои такмили таҳсил ба кишварҳои Шарқ сафар карда, бо аҳли илму адаб ҳамсуҳбат шудааст. Дар як байташ мегӯяд:

Дар сафар гаштану ин бесарусомонии мо,
Баҳри ҷамъияти дилҳост парешонии мо.
Мувофиқи маълумоти тазкиранигори садаи XVI Хоҷа Ҳасани Нисории Бухороӣ («Музаккир-ул-аҳбоб») Абдуллатифи Ҷомӣ ба туркӣ низ шеър мегуфтааст. Абдуллатифи Ҷомӣ бо нигоштаҳои худ дар адабиёти тоҷики садаи XVI мақоми баланд дорад. Рубоии зерин аз ӯст:

Хуршеди ҷамоли дӯст тобон шудааст,
Олам зи фурӯғи ӯ гулистон шудааст.
Ҳар зарра, ки дар кавну макон мебинӣ,
Аз партави рӯи дӯст рахшон шудааст.

Адабиёт
-------

Сарчашма
--------

* А — Асос. — Д. : СИЭМТ, 2011. — 608 с. — (Энсиклопедияи Миллии Тоҷик : [тахм. 25 ҷ.] /  сармуҳаррир А. Қурбонов ; 2011—2021, ҷ. 1). — ISBN 978-99947-33-45-3.
**Абдулло́ Қаҳҳо́р** (17 сентябри 1907, Ашт — 25 майи 1968, Маскав; мадфун дар қабристони Чиғатойи Тошканд) — нависандаи узбек. Раиси Правленияи ИН Ӯзбекистон (1954—1956).

Зиндагинома
-----------

Факултети шарқшиносии Донишгоҳи давлатии Осиёи Миёнаро хатм кардааст (1934). Фаъолияти эҷодиаш соли 1924 аз таълифи ҳаҷвияҳо ва новеллаҳо оғоз ёфтааст. Дар рушди новелла саҳми арзанда дорад.

Фаъолияти эҷодӣ
---------------

Солҳои 30 садаи XX маҷмӯаҳои ҳикоёти «Ҷаҳон ҷавон мешавад» (1933), «Ҳикояҳо» (1935) ба табъ расиданд, ки дар онҳо зиндагии гузашта ва имрӯза (солҳои 30 садаи XX) тасвир шудааст. Дар қиссаҳои «Қаҳрамони Дардакӣ» (1942), «Ситораи тило» (1946) Абдулло Қаҳҳор ба мавзӯи ҶБВ (1941 — 45) рӯй овардааст. Сипас, Абдулло Қаҳҳор ба мавзӯи ташкили нахустин колхозҳо (хоҷагиҳои дастҷамъӣ) даст зад (романи «Чароғҳои Қӯшчинор», 1946). Дар қиссаҳои «Санговдавак» (1958), «Муҳаббат» (1968) аз ҳаёти деҳоти Ӯзбекистон баъди ҶБВ (1941 — 45) ва зиндагии ҷавонон ҳикоя мекунад. Қиссаи тарҷумаиҳолии Абдулло Қаҳҳор «Афсонаҳо аз гузашта» (1965) ба Мукофоти ба номи Ҳамза Ҳакимзода Ниёзӣ сазовор дониста шуд (1966). Абдулло Қаҳҳор яке аз драманависони машҳури Осиёи Миёна эътироф гардидааст. Вай муаллифи мазҳакаҳои «Дар замини нав», «Сӯзании шоҳӣ» (1950; Мукофоти давлатии СССР, 1952), «Дандонҳои дардманд» (1954), «Садо аз тобут» (1962) ва ғайра мебошад. Ба забони тоҷикӣ асарҳои Абдулло Қаҳҳор «Санговдавак» (1962), «Афсонаҳо аз гузашта» (1979) тарҷума шудаанд. Драмаи «Сӯзании шоҳӣ», мазҳакаи «Садо аз тобут», намоишномаи «Ҷон модаракон» дар театрҳои Тоҷикистон ба саҳна гузошта шудаанд. Абдулло Қаҳҳор асарҳои нависандагони рус А. С. Пушкин, Л. Н. Толстой, Н. В. Гогол, А. П. Чехов ва дигаронро ба забони ӯзбекӣ тарҷума кардааст. Бо ордену медалҳои даврони шӯравӣ ва Ӯзбекистон мукофотонида шудааст. Дар Тошкенту Қӯқанд ба номаш кӯчаҳо ва мактаб вуҷуд дорад. Дар Театри сатираи Тошкент музейи ба номи Абдулло Қаҳҳор амал менамояд (аз соли 1987).

Эзоҳ
----

1. ↑  Каххар Абдулла // Большая советская энциклопедия (рус.): [в 30 т.] / под ред. А. М. Прохоров — 3-е изд. — М.: Советская энциклопедия, 1969.

Сарчашма
--------

* Абдулло Қаҳҳор // А — Асос. — Д. : СИЭМТ, 2011. — (Энсиклопедияи Миллии Тоҷик : [тахм. 25 ҷ.] /  сармуҳаррир А. Қурбонов ; 2011—2021, ҷ. 1). — ISBN 978-99947-33-45-3.
«**Гулистон**» — нашрияи Мақомоти иҷроияи маҳаллии ҳокимияти давлатии ноҳияи Фархор.

Соли 1935 таъсис ёфтааст. То соли 1956 бо номи «Пахтачӣ» ҳафтае як бор ба забонҳои тоҷикӣ ва ӯзбекӣ ба табъ расидааст. Аз 1 январи 1956 то охири соли 1959 бо номи «Коммунисти Фархор» чоп мешуд. Аз ибтидои соли 1960 то июли 1965 бинобар муттаҳид шудани рӯзномаҳои ноҳиявӣ бо нашрияҳои минтақавӣ ва таъсиси газетаи байниноҳиявии «Ҳаёти қишлоқ» фаъолияташ қатъ гардид. Аз 11 июли 1965 бо номи «Гулистон» барқарор шуда, то декабри 1975 ба табъ расид. Нашри «Гулистон» 3 декабри 1975 боз қатъ шуда, 1 январи 1981 барқарор гардид. Аз майи 1992 то соли 2005 нашрияи Шӯрои вакилони халқи ноҳияи Фархор буд. Аз соли 2005 нашрияи Мақомоти иҷроияи маҳаллии ҳокимияти давлатии ноҳияи Фархор. Дар даврони шӯравӣ ташвиқу тарғиби корҳои саҳроӣ, корномаи заҳматкашони деҳот баҳри рӯёндани ҳосили баланди пахта, васфи дӯстии халқҳо мавзӯъҳои марказии «Гулистон» буданд. «Гулистон» ба инъикоси масъалаҳои маориф, тарғиби адабиёт низ таваҷҷуҳ дошт. Имрӯз дар мавзӯъҳои гуногун мақолаҳо нашр мекунад. Солҳои гуногун дар «Гулистон» рӯзноманигорон Ф. Зокиров, Б. Усмонов, М. Сониев, А. Абдусамадов, М. Шарифова, С. Азизов, А. Абдуллоев, Н. Ояҳмадов, С. Асозода, И. Нуралиев, М. Муҳиддинҷонов, О. Қодиров, Ғ. Сафаров, Н. Ҳақназаров, А. Музаффарова фаъолият доштанд. Сармуҳаррирони «Гулистон»: Ҳ. Гулмаҳмадов, Қ. Холмуҳаммадов, Н. Одинаев (1965-75), Ш. Файзалиев (1981-91), А. Аҳмадхонов (1991-95), аз соли 1995 А. Муслимов. «Гулистон» моҳе ду бор бо теъдоди 3 ҳазор нусха ба табъ мерасад (2014).

Эзоҳ
----

Адабиёт
-------

* Гулистон / Қ. Шарифзода // Вичлас — Гӯянда. — Д. : СИЭМТ, 2015. — (Энсиклопедияи Миллии Тоҷик : [тахм. 25 ҷ.] /  сармуҳаррир Н. Амиршоҳӣ ; 2011—2021, ҷ. 4). — ISBN 978-99947-33-77-4.
**Абразивҳо** (фаронсавӣ abrasif – суфтакунанда, сайқалдиҳанда, лотинӣ abradere – тарошидан, зудудан), маводи ниҳоят сахт, ки барои коркарди сатҳи масолеҳи гуногун истифода мешаванд. Абразивҳоро дар техника дар равандҳои суфтакунӣ, сайқалдиҳӣ, буриши масолеҳ ва ғайра истифода мебаранд. Абразивҳо аз рӯи сахтӣ, сохти химиявӣ ва андозаи заррачаҳои суфтакунанда табиӣ (алмос, ақиқи сурх, кварс, корунд, бӯр, пемза, шпати саҳроӣ ва ғайра) ва сунъӣ (дажғоли минералӣ, резамайдаи пӯлод, алмоси сунъӣ, карбиди бор, карбиди силитсий, нитриди силитсий, нитриди алюминий, оксиди хром ва ғайра) мешаванд.

Эзоҳ
----

Сарчашма
--------

* А — Асос. — Д. : СИЭМТ, 2011. — 608 с. — (Энсиклопедияи Миллии Тоҷик : [тахм. 25 ҷ.] /  сармуҳаррир А. Қурбонов ; 2011—2021, ҷ. 1). — ISBN 978-99947-33-45-3.
**Ртишево** (русӣ: Ртищево) — шаҳрест дар вилояти Саратов дар Русия аст. Aҳолиаш 43300 (2007) нафар аст.

Таърих
------

### Деҳаи Ртишево

Беморхонаи маҳалии деҳаи Ртишево  
(ҳоло шуъбаи инфексионии беморхонаи марказии Ртишево)
Дар ин ҷо калисои Покровское деҳаи Ртишево ҷой гирифта буд
Деҳаи Ртишево дар охири асри XVI — аввали асри XVII ташкил ёфтааст ва яке аз қадимтарин маҳалҳои аҳолинишини русҳо дар назди соҳили дарёи Хопёр ба ҳисоб меравад. Аллакай, соли 1666 год калисои деҳа приход дошт. Сокинони деҳа худро аз замини Перемишл меҳисобиданд, ба ҳокимияти Хопёр дахл доштанд ва крепостноии бойҳои гуногун буданд. Дарозии деҳа яку ним верста ва бараш се сад сажен буд. То соли 1723 деҳа номи Покровское (аз рӯи номи калисо) дошт.

Ҷуғрофия
--------

Иқтисодёт
---------

Инҷоро ҳам бингаред
-------------------

 
Викианбор маводҳои вобаста ба мавзӯи 
***Ртишево*** дорад


|  |  |
| --- | --- |
| Русия | *Ин мақолаи нопурра аз ҷуғрофияи Русия мебошад.Шумо метавонед бо пурра кардани ин ба Википедия кумак кунед.* |
**Юрий Сергеевич Дёмин** (23 майи 1940, деҳаи Булгаковои ноҳияи Уфа, ҶАШС Бошқирдистон, РСФСР — 13 ноябри соли 2009, шаҳри Уфа, Ҷумҳурии Бошқирдистони Федератсияи Русия) — арбоби шӯравӣ, ҳизбӣ ва давлатии Русия, раиси Шӯрои Олии Ҷумҳурии Бошқирдистон (1994-1995).

Зиндагинома
-----------

Солҳои 1957-60 дар сафи Артиши Шӯравӣ хидмат кардааст.

Соли 1965 Донишкадаи политехникии Челябинскро хатм карда, фаъолияти меҳнатиашро дар парки автомобилии No 2-и Уфа-и Башавтоуправление оғоз кардааст. Саринженери парки автомобилии рақами 2-и Уфа, Башавтоуправление шуда кор мекард.

Дар солҳои 1968—1969 — сардори шуъбаи ташкили кори нақлиёт дар сохтмони трести «Оргтехстрой».

Дар солҳои 1969—1970. — саринженери автобазаи рақами 1-и трести «Башкирстройтранс».

Дар солҳои 1970—1975 — инструктори шӯъбаи саноат ва нақлиёти комитети шаҳрии КПСС-и Уфа,

дар солҳои 1975—1987 — котиби дуюми комитети ҳизбии ноҳияи Кирови Уфа.

Солҳои 1987—1990 — ҷонишини раис, раиси комиҷроияи Шӯрои ноҳияи Киров.

Солҳои 1990-1994 — ҷонишини якуми Раиси Шӯрои Олии Ҷумҳурии Бошқирдистон.

Солҳои 1994-1995. — Раиси Шӯрои Олии Ҷумҳурии Бошкирдистон.

Депутати халки Ҷумҳурии Бошқирдистон даъвати дувоздаҳум интихоб шудааст.

Эзоҳ
----
**Юрий Исроилович Бобоев** (2. 11.1917, Самарқанд — 1996, ИМА) — мунаққид ва адабиётшинос Узви ИН СССР (1950), доктори илми филология (1958). «Аълочии маор. халқи Тоҷикистон» (1954). Муаллими хизматнишондодаи Тоҷикистон (1977).

Зиндагинома
-----------

Дастпарвари мак. миёнаи № 15 шаҳри Самарқанд. Дар рабфаки назди УДӮзб. (ҳоло — ДДС) таҳсил намуда, ҳамзамон дар рӯзн. Тоҷикистон ва Ӯзбекистон ҳамчун корм. адабӣ ҳамкорӣ кардааст (1932-38). С. 1939—1940 ба талабагони синфҳои 6 — 7 мак. № 21 шаҳри Самарқанд аз заб. ва адаб. тоҷ. дарс гуфтааст. УДС ба номи А. Навоиро хатм кардааст (1945). С. 1945 ба Тоҷикистон омада, дар матбуот ва муассисаҳои илмӣ кор кардааст: кот. илмӣ (1945-48), асп. каф. адаб. (1948-50), ход. илмии Ин.-ути таърих, заб. ва адаб. Фарҳангистони улуми Тоҷикистон (1950-52), референти През. Фарҳангистони улуми Тоҷикистон (1951—1952). Аз соли 1947 то охири умр муал. ва солҳои зиёд муд. каф. адабиёти тоҷҷикӣ дар ИПД ба номи Т,Г,Шевченко (ҳоло- Донишгоҳи давлатии омӯзгории Тоҷикистон ба номи Садриддин Айнӣ) буд.

Фаъолияти илмӣ
--------------

Доир ба масъалаҳои гуногуни таъриху назария ва танқиди адабӣ беш аз 400 асару мақ. илмӣ таълиф намудааст. Аз ҷумла китоби «Жанри таърихӣ» ва романи «Ғуломон»-и С.Айнӣ (1948), мон. «Асосгузори адабиёти советии тоҷик» (1958), «Садриддин Айнӣ» (дар китоби «Адабиёти советии тоҷик», 1952-87), «Айнӣ — устоди таҳлили педагогӣ» (1956), «Аҳамияти ҳозиразамонии повесту романҳои таърихӣ ва С. Айнӣ» (1966), «Оид ба таҷрибаи романнависии С.Айнӣ ва анъанаҳои он» (1966), «Ҳақиқати револютсия ва нигоришҳои роман» (1977), «Айнии романнавис ва романҳои ҷаҳонӣ» (1984), мон. «Ҷалол Икромӣ» (1970-85), 100 мақолаи илмӣ ва 7 мон. доир ба ҳаёту эҷодиёти М.Турсунзода — мон. «Мирзо Турсунзода» (1961), «Сипаҳсолори назм» (1971), «Певец солнечных вершин» (1978) ба қалами ӯ тааллуқ доранд. Муаллифи китобҳои дарсии «Адабиёти советии тоҷик» (бо ҳамқаламии Н.Маъсумӣ, Х.Мирзозода, Н.Содиқова), муаллифи нахустин китобҳои дарсии назарияи адаб. барои дон. олии ҷум.- «Муқаддимаи адабиётшиносӣ» (1974) ва «Назарияи адабиёт» (қ. 1, 1987) ва асарҳои д. Бо бисёр мед. ва Грам. Фахрии През. Сов. Олии Тоҷикистон мукофотонида шудааст.

Пайвандҳо
---------

Эзоҳ
----

1. ↑  Аслҳо ва наслҳо. — Душанбе, 1988.
**Юрий Поносов** (русӣ: Юрий Филимонович Поносов; тав. 1941) — арбоби давлатӣ ва ҳизбии шӯравию ва Тоҷикистон. Депутати Шӯрои Олии ҶШС Тоҷикистон. Раиси шаҳри Душанбе (1994–1996).

Зиндагинома
-----------

Юрий Поносов соли 1961 Техникуми ҷангали Читаро аз рӯи ихтисоси «техник», соли 1974 Донишкадаи инженери нақлиёти роҳи оҳани Тошкандро ғоибона ва Мактаби олии ҳизбии Тошкандро дар соли 1982 хатм кардааст.

Фаъолияти меҳнатӣ
-----------------

Фаъолияти корияшро соли 1961 ба ҳайси коргари дастгоҳи Раёсати сохтмони «Саноатшаҳрвандсоз»-и ноҳияи Орҷоникидзеобод (ҳоло Ваҳдат) оғоз кард. Хидмат дар Артиши Шӯравӣ (1963–66). Сартехнолог (1966–72), ҷонишини директори Комбинати хонасозии ноҳияи Орҷоникидзеобод (1972–73), ҷонишини раиси комиҷроияи Шӯрои депутатҳои меҳнаткашони ноҳияи Орҷоникидзеобод, котиби дуюми кумитаи ҲК шаҳри Орҷоникидзеобод (1975–80), мудири шуъбаи кори ташкилии ҳизб (1982–83), котиби якуми кумитаи ҲК шаҳри Кӯлоб (1983–85), котиби дуюми ҲК ВМКБ (1985–88), ҷонишини якуми раиси комиҷроияи Шӯрои депутатҳои халқи шаҳри Душанбе (1988–90), Вазири сохтмон, раиси ширкати холдингии давлатии «Тоҷиксоз» (1990–93), ҷонишини вазири сохтмони Ҷумҳурии Тоҷикистон (1993–94). Раиси шаҳри Душанбе (декабри 1994 – марти 1996).

Аз соли 2000 сардори Раёсати корҳои Кумитаи давлатии сохтмони Русия (Госстрой) мебошад.

Ҷоизаву медалҳо
---------------

Бо 2 ордени «Нишони Фахрӣ» ва медалҳо сарфароз гардидааст.

Эзоҳ
----

Сарчашма
--------

* Душанбе. Энциклопедия. / Главный научный редактор Диноршоев М. Д.. — Д.: Главная научная редакция Таджикской Национальной Энциклопедии, 2004. — 592 с. — ISBN 5-89870-071-4.
Надок
**Надок** — ҷангал дар шимоли ноҳияи Ашт. Асосан арчазор. Сафедор, бед, арча, мурӯди кӯҳӣ, зирк ва дигар наботот низ бисёр аст. Масоҳаташ зиёда аз 5000 га. Дар ҷануб бо деҳаи Мулломир, дар шарқ бо деҳи Понғоз, дар шимолу ғарб бо Ҷумҳурии Ӯзбекистон ҳамҳудуд аст. Сойи Мулломир аз чашмаҳои ҳамин ҷо сарчашма мегирад. 
Номи дараҳояш: Шарилоқ, Қаранқӯл, Йесиркап, Алоқусуроқ, Чарбӣ, Андузлӣ, Эшбойсо, Дилвайрон ва ғ.

  

Ҷангали Надок аз тарафи хоҷагии ҷангали ба номи Нурулло Ҳувайдуллоев муҳофизат ва нигоҳубин карда мешавад.

Сарчашма
--------

* Работники охраны природы и окружающей среды Аштского района.(пайванди дастнорас)


|  |  |
| --- | --- |
| Тоҷикистон | *Ин мақолаи нопурра аз ҷуғрофияи Тоҷикистон мебошад.Шумо метавонед бо пурра кардани ин ба Википедия кумак кунед.* |
**iPhone 12 Pro** ва **iPhone 12 Pro Max** смартфонҳои Apple мебошанд, ки протсессори Apple A14 Bionic ва iOS 14-ро истифода мебаранд. 13 октябри соли 2020 дар баробари пойгоҳи iPhone 12 ва iPhone 12 mini муаррифӣ шудааст. Онҳо мутаносибан iPhone 11 Pro ва iPhone 11 Pro Max-ро иваз карданд.

Таҳрири тарҳ
------------

IPhone 12 Pro ва iPhone 12 Pro Max канораҳои ҳамвор доранд, ки хусусияти тарроҳии он дар смартфонҳои қаблӣ аз iPhone 4 то iPhone 5s ва насли 1-уми iPhone SE дида мешуд. Смартфонҳо бо чор ранг мавҷуданд: нуқраранг, графит, тиллоранг ва ранги "кабуди Уқёнуси Ором".

| Ранг | Ном |
| --- | --- |
|  | Нуқраранг |
|  | Графит |
|  | Тиллоранг |
|  | кабуди Уқёнуси Ором |

Хусусиятҳо
----------

iPhone 12 Pro ва iPhone 12 Pro Max бо истифода аз технологияи Super Retina XDR, мутаносибан 6,1 ва 6,7-дюймаи OLED намоиш медиҳанд. Экранҳо ба зарба тобовар, бо шишаи нави Ceramic Shield, ки дар якҷоягӣ бо Corning истеҳсол кардаанд, пӯшонида шудаанд.

Камераҳо
--------

Смартфонҳо бо системаи камера иборатанд аз се модул: ултра кунҷи васеъ, кунҷи васеъ ва телефото бо зум 4х оптикӣ. Инчунин устувории тасвирҳои оптикӣ мавҷуданд. Навигарии муҳим пайдоиши сканери лазерии дақиқи LiDAR буд, ки ба сканеркунии 3D ашёро иҷозат медиҳад ва технологияҳои воқеии афзуда самаранокро татбиқ мекунад.

Протсессор
----------

Протсессори шаш ядроии Apple A14 Bionic истифода мешавад, ки бо истифода аз технологияи 5 нм сохта шудааст.

Таҳрири бастабандӣ
------------------

EarPods ва адаптери барқ ​​аз қуттӣ хориҷ карда шуданд ва iPhone бо сими зуд пуркунии USB-C/Lightning меояд. Apple эълон кард, ки ин барои коҳиш додани партобҳои карбон анҷом шудааст.

Системаи оператсионӣ
--------------------

Системомили iPhone 12 Pro ва iPhone 12 Pro Max iOS 14 мебошад, ки 16 сентябри соли 2020 бароварда шудааст.

Суръати алоқаи беноқил
----------------------

| Навъи шабака/Технологияи беноқил | Класс | Басомадҳое, ки шабака кор мекунад | Суръати максималӣ Downlink (Mbps) | Суръати максималӣ Uplink (Mbps) | Ҳозира |
| --- | --- | --- | --- | --- | --- |
| GPRS | 2G (2.5G) | 850, 900, 1800, 1900 МГц | 0.04 | Номаълум | Технологияи кӯҳнашуда |
| EDGE | 2G (2.75G) | 850, 900, 1800, 1900 МГц | 0.38 | Номаълум | Технологияи кӯҳнашуда |
| UMTS | 3G | 850, 900, 1900, 2100 МГц | 3.6 | Номаълум | Технологияи фаол |
| HSDPA/HSUPA | 3G (3.5G) | 850, 900, 1900, 2100 МГц | 14.4 | 5.7 | Технологияи фаол |
| HSPA+ | 3G (3.75G) | 850, 900, 1900, 2100 МГц | 21 | 5.7 | Технологияи фаол |
| DC-HSDPA | 3G (3.95G) | 850, 900, 1900, 2100 МГц | 84 | 5.7 | Технологияи фаол |
| CDMA EV-DO Rev. A | 3G (3.5G) | 800, 1900 МГц | 3.1 | 1.8 | Технологияи фаол |
| CDMA EV-DO Rev. B | 3G (3.5G) | 800, 1900 МГц | 4.9 | 2.4 | Технологияи фаол |
| LTE | 4G (4.0G) | 800, 1900, 2600 МГц | 1200 | 1200 | Технологияи фаол |
| 5G | 5G (5.0G) | 5G NR ба дараҷаи 6 ГГЦ, 26 - 28 ГГц | 4000 | 200 | Технологияи фаол |
| Wi-Fi | 802.11 a/b/g/n/ac/ax | 2,4 ГГц и 5 ГГц | 1320 | 1320 | Технологияи фаол |
| Bluetooth 5.0 | 802.15.4 | 2,4 ГГц | 1.0 | 1.0 | Технологияи фаол |

Нигаред
-------

* iPhone 14 Pro

Пайвандҳо
---------

Эзоҳ
----

1. ↑
2. ↑
**Мақсудҷон Болтуев** (машҳур ба Мақсудҷони Танбӯрӣ, с.тав. 1890, Хуҷанд, ваф. 1974, Регар), мутриб — танбӯрӣ, ҳофиз-оҳангсоз, Ҳофизи халқии ҶШС Тоҷикистон (1947).

Зиндагӣ ва фаъолияти эҷодии Мақсудҷон Болтуев дар ҳавзаи иҷроии Хуҷанд сурат гирифта, аз намояндагони номвари мактаби иҷроӣ ва шогирди Содирхон (1847-1931) буда, аз соли 1908 зери сарпарастии ӯ сознавозӣ, овозхонӣ андӯхтааст. Мақсудҷон Болтуев соли 1919-1920 дар гурӯҳи театрӣ-драмавии мактаби Беҳбудӣ ҳунар омӯхта, дар барномаҳои иҷроӣ фаъолона ширкат дошт. Оҳангсозон Прокофьев Е. Зубков Н. (1946) дар иҷрои Мақсудҷон Болтуев намунаҳои таснифоти Содирхонро сабт намуда, дар шакли маҷмӯаи хоса ба нашр расонидаанд. Зиндагию фаъолияти эҷодии минбаъдии Мақсудҷон Болтуев аз 1940 дар ш. Душанбе, Регар ҷараён гирифта, иштирокдори даҳаи санъати ҷумҳуриҳои Осиёи Миёна ва Қазоқистон (1944, Тошканд) буда, бо барномаҳои консертӣ ҳунаророӣ (солҳои Ҷанги Бузурги Ватанӣ) кардааст. С. 1960-1963 дар дастаи ҳунарварони Кумитаи давлатии радио ва телевизиони назди Ҳукумати ҶШС Тоҷикистон хидмат намуда, ба сарояндагон Искандаров Ҷ. Ниёзов Б. Исҳоқова Б. сабки иҷроии Содирхонро омӯзонида, таснифоти иҷронамудаашро ба хазинаи радиои тоҷик сабт кардааст. Мақсудҷон Болтуев барои хидматҳои шоиста дар нигаҳдошт, тарғиби мероси мусиқии устодонаю мардумӣ маҳорати баланди иҷроӣ ба ифтихорномаҳои ҶШС Тоҷикистон мушарраф гардидааст.

Адабиёт
-------

Таджикское искусство, М. 2002; Таджикс-кая музыка, Душ. 2003; Ҳакимов Н. «Шашмақом» дар асри ХХ, Хуҷанд, 2006.

Ҳамчунин нигаред
----------------

* Шашмақом

Сарчашма
--------

1. ↑  Донишномаи Шашмақом./Зери таҳрири Олимов К. Абдувалиев А. Азизӣ Ф. Раҷабов А. Ҳакимов Н. – Душанбе, 2009. - с. 45 ISBN 978-99947-49-13-3
**Icon** — забони барномасозӣ, унаследовавший идеологию более раннего языка того же автора Snobol. Название языка не имеет ничего общего с «иконками», а является сокращением от слова "iconoclastic" (иконоборец), используемом в смысле борьбы с конформизмом в разработке языков программирования. 

Язык Icon имеет много общего, роднящего его с языками логического программирования, так Christopher пишет: «Самое большое различие между Icon'ом и другими языками программирования — это то, что выражения Icon'а — генераторы.»

Пример использования генератора:

```
    procedure main()
    L:=["1","22","333"] # Список строк
    every writes(" ",! L)
    end
    ----
    Выход: 1 22 333
```

Язык не является типизированным, имеет встроенные мощные типы данных. Процедуры в Icon'е «относятся к величинам первого класса (first class values, что означает возможность присваивания переменным значений самих процедур, а не результатов их выполнения). Существует механизм со-выражений (co-expression), позволяющий создавать сопрограммы.
Также Icon распространяется в соответствии с лицензией GPL.

Идеи взятые и опробованные с языка Icon и Snobol были
впоследствии (естественно, с некоторыми упрощениями, оптимизирующими выполнение по скорости) перенесены
в язык C, а также, следовательно, в Unix среду и
многие другие языки программирования (это особенно касается конструкций содержащих "&&" или "||", а также регулярных выражений), например:

```
[ $ringing != 0 ]&&echo Phone ringing!!!
```

Так же конструкия shell:

```
 xview -root `gtk-shell -t "Which image?" -fs`
```

Даже если я не выберу имя файла-картинки, xview все равно
будет запущен. В языке Icon этого никогда бы не произошло.

Аналоги регулярных выражений являются частью самого языка,
позволяя использовать системы обработки текста неограниченной
сложности, недаром Icon считается языком написания компиляторов.

Широкая гибкость языка позволяет записывать очень
большое количество действий, не уменьшая при этом читабельность текста.

Наиболее развитым продолжением Icon является язык Unicon,
также распространяемый по GNU, целью которого является
наибольшая интеграция идей Icon с Unix средой.

Сарчашма
--------

* IconHandbook

Пайвандҳо
---------

* www.cs.arizona.edu/icon - Официальный сайт языка
* unicon.sourceforge.net - Сайт Unicon
**Мақомшиносӣ** - ҷузъи илми мусиқӣ (ё мусиқишиносӣ) буда, дар мусиқии тоҷик таърихи хеле қадим дорад.

Соли 1927 тадқиқоти Абдурауф Фитрат дар бораи мусиқии классикии таҳҷоӣ рӯи кор омад. Мутаассифона дар ин асар кулли мероси мусиқии классикии тоҷикро бидуни аснод ҳамчун мероси мардуми ӯзбек муаррифӣ шудааст. Аввалан, соли 1924 маҳз Фитрат чопи Шашмақомро бо матни тоҷикӣ манъ карда, онро дар Маскав бидуни матн руи коғаз оварда буд. Чунин шикастакориҳо нисбати макомоти тоҷик дар нимаи аввали карни XX дар илми мақомшиносӣ хомушиеро ба вуҷуд оварданд. Танҳо дар солҳои 70-ум бо тадқиқоти Исҳоқ Раҷабов оид ба мақомот (Ӯзбекистон) мақомшиносӣ дар заминаи нави илми шуравӣ вусъат ёфт. Мусиқишиносон Ф.Кароматов, О. Матёкубов, С. Галитская, Ю. Плахов, Р. Юнусов, А.Ҷумъаев, А. Назаров, дертар О. Иброҳимов ва дигарон дар Ӯзбекистон паҳлуҳои гуногуни мақомро аз назари таърихӣ, эстетикӣ, манбаъшиносӣ ва сирф назариявӣ тадқиқ мекарданд.

Дар Тоҷикистон низ аз мақолаи машҳури мутафаккир ва нависандаи бузурги тоҷик С. Айни "Назаре ба гузаштаи мусиқии тоҷик" ва сипас хусусан аз солҳои 70-ум муҳаққиқону мусиқишиносон Н. Нурҷонов, А. Афзаҳзод, А. Раҷабов, А. Низомов, А. Абдурашидов, Ф. Азизова, С. Худойбердиев, Н. Ҳакимов, Ф. Ӯлмасов дар мавзӯъи мақомот, таърих, назария ва асосҳои илмиву амалии он китобу мақолаҳо навиштаанд.

Дар ибтидои қарни XXI ба илми мақомшиносии тоҷик ганҷинаи нави илмие иборат аз рисола ва як қатор мақолаҳои илмӣ роҷеъ ба Шашмақом ворид гашт, ки он ҳанӯз солҳои 50-60-уми қарни XX аз тарафи танбӯрии нодири замон Фазлиддин Шаҳобов навишта шуда бошад ҳам, то ин имруз мутаассифона, танҳо дар шакли дастхатҳои бойгонии шахсӣ қарор дошт. Баъди аз чоп расидани "Баёзи Шашмақом"-и Фазлиддин Шаҳобов равшан шуд, ки он яке аз нодиртарин сарчашма оид ба Шашмақом аст. Ин рисола ягона сарчашмаест, ки равияи анъанаҳои илмӣ-амалии мактаби классикии Шашмақомро дарбар гирифтааст. Диди илмии Ф. Шаҳобов ба мақомшиносии қарни XX ислоҳоту саҳеҳияти хеле дақиқу муфассалро дар масоили истилоҳоти Шашмақом, хусусияти шаклсозӣ, асоси лаҳниву зарбӣ, силсилабандӣ, умуман асоси илмии Шашмақом ворид гардонид. Маҳз рисолаи мусиқии Ф. Шаҳобов баъзе ақидаву хулосаҳои нодурусти мақомшиносии муосирро, ки мутаассифона ҳам дар Тоҷикистон ва ҳам дар Ӯзбекистон ҷой доштанд, ислоҳ менамояд.

Адабиёт
-------

* Ф. Шаҳобов. "Баёзи Шашмақом". Рисолаи мусиқӣ. – Душанбе, 2007. – 288с.
* Шиҳоби мусиқӣ. – Душанбе, 2006. – 264с.
* Ф. Азизова. Шашмаком и рага. – Душанбе, 1999. – 166с.
* А. Низомов. Таърих ва назарияи Шашмақом. – Душанбе, 2003. – 331с.
* И. Раҷабов. Мақомлар-масаласига доир. – Тошкент, 1963. – 402с.
* О. Матёкубов. Мақомот. Тошкент. – 2004. – 400с.
* Н. Хакимов. Шашмаком дар карни XX. – Хуҷанд, 2007.

Нигаред низ
-----------

Шашмақом

Эзоҳ
----

1. ↑  Донишномаи Шашмақом./Зери таҳрири Олимов К. Абдувалиев А. Азизӣ Ф. Раҷабов А. Ҳакимов Н. – Душанбе, 2009. - с. 138 ISBN 978-99947-49-13-3
**Ҷамоати Дурбат** — ҷамоатест дар ноҳияи Ҳисори Тоҷикистон, ки тобеи марказ мебошад.

Ҷамоати деҳоти Дурбат (марказаш деҳаи
Турдибобо), аз маркази ноҳияи Ҳисор дар масофаи 5 км ва аз
пойтахти ҷумҳурӣ Душанбе 18 км дурӣ дорад, соли 1964 таъсис ёфтааст,
аввал дар ҳайати Ҷамоати Ҳисор мансуб буд. Дар ҳудуди
ҷамоат 2692 хоҷагӣ ва 20052 нафар аҳолӣ зиндагӣ менамоянд. Ба ҳудуди ҷамоат 11 деҳа дохил мешавад: Дурбат, Турдибобо, Ҷавонон, Манзар, Хоҷасидиқ, Ниёгон (собиқ Қарапичоқ), Турдиқишлоқ, Дӯстӣ, Ангурзор (собиқ Учқул) ва Тиргарон.
Ҷамоат аз ҷануб бо Ҷамоати Ҳисор ва ҷанубу шарқ Шарора, аз шарқ бо Ҷамоати Деҳқонобод ва Ҷамоати Алмосӣ, ғарбу ҷануб бо ноҳияи Рӯдакӣ ҳамсарҳад мебошад. Аз дохили ҷамоат роҳи оҳани Душанбе, Канали калони Ҳисор ва шоҳроҳи Душанбе-Ҳисор мегузарад. Дар ҳудуди ҷамоат 18 масҷид (11 масҷид
ба қайд гирифта шудааст), аз ҷумла 1 масҷиди ҷомеъ, 2
маркази фароғатӣ-истироҳатӣ барои ҷавонон мавҷуд
аст. Шуғли асосии мардум деҳқонӣ буда, дар айни ҳол
дар ҳудуди ҷамоат 3551 га заминҳои умумӣ, аз он 2668
га заминҳои дар гардиши кишоварзӣ, 158 га боғот ва
901 га чарогоҳҳо, аз он 212 га чарогоҳи зимистона,
140 га чарогоҳи тобистона, 167 га чарогоҳи баҳорию
тирамоҳӣ ва 382 га чарогоҳи доимоамалкунанда
мавҷуд аст.
Дар ҳудуди ҷамоат хоҷагии илмию таҷрибавии ба номи
Дзержинский, кооперативи кишоварзии истеҳсолии
«Самар», хоҷагии таълимию таҷрибавии истеҳсолии
ДАТ «Ҳисор» ва 187 хоҷагии деҳқонии инфиродӣ
ба парвариши зироату чорво ва истеҳсоли маҳсулоти
кишоварзӣ машғул мебошанд.
Дар ҳудуди ҷ.д. 4 мактаби миёна, 1 мактаби асосӣ,
3 мактаби ибтидоӣ, коллеҷи тиббӣ ва литсеи касбию
техникии № 1 фаъолият мекунанд. Дар муаасисаҳои
таълимию касбӣ 198 устод ба 4503 нафар хонандагон
таълиму тарбия медиҳанд.
Дар ҳудуди ҷамоат таваллудхона дар деҳаи Турдибобо,
3 маркази саломатӣ дар деҳаҳои Дурбат, Турдиқишлоқ
ва Ҷавонон, 2 бунгоҳи тиббӣ дар деҳаҳои Турдибобо
ва Манзар ба мардум хидмати тиббӣ мерасонанд.

Деҳаҳои ҷамоат
--------------

|  |
| --- |
| **Деҳаҳои ҷамоат** |
| Деҳа | Аҳолӣ (с. 2015) |
| Дурбат |  |
| Турдибобо |  |
| Ҷавонон |  |
| Манзар |  |
| Хоҷасидиқ |  |
| Ниёгон |  |
| Турдиқишлоқ |  |
| Дӯстӣ |  |
| Ангурзор |  |
| Ангурзор (собиқ Учқул) |  |
| Тиргарон |  |
|

Адабиёт
-------

* Ф.Азиз, С.Одина.Ҳисори Шодмон: аз бостон то ин замон. — Душанбе,2013;
* Ш.Неъматова,М.Асроров, Маҳфузгарони таърих. — Душанбе,2010;
* С.Одина. Зилзилаи Ҳисор. — Душанбе, 2009.

Пайнавиштҳо
-----------

1. ↑  Донишномаи Ҳисор. — Душанбе: «Ирфон», 2015, — с. 556


|  |  |
| --- | --- |
| Тоҷикистон | *Ин мақолаи нопурра аз ҷуғрофияи Тоҷикистон мебошад.Шумо метавонед бо пурра кардани ин ба Википедия кумак кунед.* |
**Ҷамоати деҳоти Сомон** — ҷамоатест дар ноҳияи Ҳисори Тоҷикистон, ки тобеи марказ мебошад.

Ҷамоати деҳоти Сомон (собиқ Хонақоҳ), ҷамоати деҳот дар ноҳияи Ҳисор воқеъ аст. Соли 1929 таъсис ёфтааст. Аҳолиаш 28029 нафар, 3011 хоҷагӣ дорад.. Дар паҳлуи шоҳроҳи Душанбе — Турсунзода дар масофаи 6 км аз маркази ноҳия, марказаш дар деҳаи Шӯроби Афғон. Ҷамоат
аз шар. бо Ҷамоати деҳоти Навобод, шаҳри Ҳисор, Ҷамоати Деҳқонобод аз
ғ. бо ноҳияи Рӯдакӣ, аз шим. бо Ҷамоати Алмосӣ ва ҷ. бо Ҷамоати Дурбат ҳамсарҳад аст. Масоҳати замини ҷамоат 3642,36 га буда, аз он 1564 га заминҳои кишоварзӣ, 610,28 га
замини наздиҳавлигӣ, 74,88 га ёрирасон мебошанд.
Заминҳои хоҷагиҳои деҳқонӣ 696,6 га мебошанд, ки аз
он 464,3 га заминҳои обӣ ва 232,3 га лалмӣ мебошанд.
Дар ҳудуди ҷамоат хоҷагиҳои кишоварзии «Ватан»,
«15-солагии Истиқлолияти Ҷумҳурии Тоҷикистон»,
хоҷагии ёрирасони ҶСШП «Корвони аср» ва 200
хоҷагиҳои хурди деҳқонӣ фаъолият доранд. Дар
ҳудуди ҷамоат деҳаҳои Гулрез (собиқ Чептураи Боло),
Хирманак, Дучинора, Истиқлол, Ғайратобод,
Афғонобод, Кӯчабоғӣ, Шӯроби Искандар, Нурафшон
(собиқ Шӯроби Поён), Чаманистон, Обшорон,
Боғистон (собиқ Тула), Мортеппа ва Чашмасор (собиқ
Бешбулоқ) мавҷуд аст.
Дар ҳудуди ҷамоат 8 мактаби миёна, 4 мактаби асосӣ,
2 мактаби ибтидоӣ, литсейи «Ҳотам ва ПВ», мактаб-
интернати полимелит, маркази фарҳангию фароғатӣ,
2 китобхона, 5 маркази саломатӣ, 3 бунгоҳи тиббӣ, 6
корхонаи кокарди чӯб, корхонаи таъмири пойафзол,
10 осиёбу ҷувоз, 4 корхонаи хиштбарорӣ, масҷиди
ҷомеъ, 28 масҷиди панҷвақта ва зиёда аз 40 мағозаю
дӯкон мавҷуд аст.

Деҳаҳои ҷамоат
--------------

|  |
| --- |
| **Деҳаҳои ҷамоат** |
| Деҳа | Аҳолӣ (с. 2015) |
| Гулрез (деҳа) |  |
| Хирманак |  |
| Дучинора |  |
| Истиқлол |  |
| Ғайратобод |  |
| Афғонобод |  |
| Кӯчабоғӣ |  |
| Нурафшон |  |
| Шӯроби Искандар |  |
| Чаманистон |  |
| Обшорон |  |
| Боғистон |  |
| Мортеппа |  |
| Чашмасор |  |
|

Адабиёт
-------

* Ф.Азиз, С.Одина.Ҳисори Шодмон: аз бостон то ин замон. — Душанбе,2013;
* Ш.Неъматова,М.Асроров, Маҳфузгарони таърих. — Душанбе,2010;
* С.Одина. Зилзилаи Ҳисор. — Душанбе, 2009.
*

Пайнавиштҳо
-----------

1. ↑  Донишномаи Ҳисор. — Душанбе: «Ирфон», 2015, — с. 559


|  |  |
| --- | --- |
| Тоҷикистон | *Ин мақолаи нопурра аз ҷуғрофияи Тоҷикистон мебошад.Шумо метавонед бо пурра кардани ин ба Википедия кумак кунед.* |
**Аморати Афғонистон** (ар. إمارة أفغانستان‎) — давлат дар ҳудуди имрӯзаи Афғонистон, протекторати Бритониё то соли 1919.

Таърих
------

Пас аз як ҷанги навбатии Англия ва Афғонистон дар соли 1879, Амир Ёқубхон шартнома имзо кард, ки мувофиқи он Афғонистон протекторати Бритониё шуд. Пас Абдураҳмон, ки қаблан дар империяи Русия паноҳ бурда буд, амири Афғонистон шуд. Таҳти роҳбарии Абдурраҳмон дар охири асри 19 Бритониёи Кабир ва Русия якҷоя сарҳадҳои муосири Афғонистонро муайян карданд, ки то имрӯз вуҷуд доранд.

Дар соли 1919 Амонуллохон истиқлоли Афғонистонро аз Бритониёи Кабир эълон кард, ки онро мақомоти Русияи Шӯравӣ, ки ҳамон сол бо Афғонистон муносибатҳои дипломатӣ барқарор карданд, истиқбол кард. Пас аз ҷанги сеюми Англия ва Афғонистон, Британияи Кабир дар соли 1926 маҷбур шуд истиқлоли Афғонистонро эътироф кунад. Дере нагузашта аморат барҳам дода шуда, ба Малакути Афғонистон табдил меёбад.

Ҳамчунон нигаред
----------------

  Афғонистон  Давлатҳои таърихии Осиё  Иморатҳои таърихӣ

Пайвандҳо
---------

* Таърихи Афғонистон
* Аморати Афғонистон
**Элбасӣ** (**Елбасӣ**, **Илбошӣ**, аз қазоқӣ — «пешвои миллат», «сарвари давлат») — унвони расмӣ ва умумӣ, ки онро президенти нахустини Ҷумҳурии Қазоқистон Нурсултон Назарбоев ба бар кардааст. Ӯ яке аз объектҳои парастиши шахсияти (культ личности) Назарбоев буд.

Рӯзи 12 майи соли 2010 вакилони Маҷлис, палатаи поёнии порлумони Қазоқистон, якдилона ислоҳот ба як бастаи қонунҳоеро, ки ба президент Назарбоев мақоми пешвои миллат медиҳанд, қабул карданд.. 13 майи соли 2010 Сенати порлумони Қазоқистон (палатаи болоӣ) ислоҳот ба қонунгузориро, ки ба президент Нурсултон Назарбоев мақоми «пешвои миллат» медиҳад, имзо кард. 3 июни ҳамон сол Назарбоев аз имзои лоиҳа худдорӣ кард, аммо, ба ҳар ҳол, ба он вето нагузошт. Тибқи камбудиҳо дар қонунгузории Қазоқистон қонуне, ки имзо нашудааст, вале аз ҷониби президент ба порлумон барнагардонида шудааст, пас аз 30 рӯз имзо аз ҷониби президент ба иҷро хоҳад даромад. Ҳамин тариқ, Назарбоев дар моҳи июни соли 2010 расман унвони «Элбаси»-ро гирифт .

29 апрели соли 2022 раисиҷумҳури Қазоқистон Қосим-Ҷомарт Тоқаев раъйпурсӣ оид ба ворид кардани тағйирот ба конститутсия эълон кард, ки яке аз ислоҳот комилан хориҷ шудани истинод ба Нурсултон Назарбоев аз конститутсия, аз ҷумла унвони Элбасӣ буд. Дар натиҷаи раъйпурсӣ аксарияти аҳолии кишвар ба ҷонибдории ислоҳот овоз дода, ба ин васила Назарбоевро аз ин мақом маҳрум карданд .

Нигаред
-------

* Назарбоев, Нурсултон Абишевич
* Парастиши шахсияти Назарбоев
* Президенти Қазоқистон
* Парастиши шахсият

Эзоҳ
----

1. ↑  *Deutsche Welle (www.dw.com).* Елбасы - лидер нации Нурсултан Назарбаев | DW | 07.02.2022(рус.). *DW.COM*. 1 марти 2022 санҷида шуд.
2. ↑  Kazakhstan Today информационное агентство
3. ↑  Депутаты присвоили Назарбаеву статус лидера нации(пайванди дастнорас — *таърих*).  Lenta.ru (12 май 2010). 14 августи 2010 санҷида шуд.
4. ↑  Vesti.kz: Политика. Мажилис одобрил присвоение Назарбаеву статуса «лидера нации»
5. ↑  За порчу изображений Назарбаева привлекут к уголовной ответственности: Политика, 12 мая 2010(пайванди дастнорас — *таърих*). 6 Декабри 2010 санҷида шуд. Баргирифта аз сарчашмаи аввал 13 май 2010.
6. ↑  Новости@Mail.Ru: Назарбаеву присвоен статус «Лидер нации»
7. ↑  Закон об особом статусе Назарбаева прошел верхнюю палату парламента(пайванди дастнорас — *таърих*).  Lenta.ru (13 май 2010). 14 августи 2010 санҷида шуд.
8. ↑  Назарбаев отклонил закон о своём особом статусе(пайванди дастнорас — *таърих*).  Lenta.ru (3 июни 2010). 14 августи 2010 санҷида шуд.
9. ↑  Вступил в силу закон, наделяющий Назарбаева статусом «лидер нации»/ День за днём / Интернет-газета. Казахстан
10. ↑  Казахстанская правда(пайванди дастнорас — *таърих*). 6 Декабри 2010 санҷида шуд. Баргирифта аз сарчашмаи аввал 20 октябри 2011.
11. ↑  Казахстанская правда
12. ↑  Без Елбасы и родни президента во власти — Казахстан проголосовал за перемены
**Мурмури**  ( форсӣ: مورمورئ‎ ) - як шаҳраки хурд дар ғарби Эрон, дар устони Элом. Он қисми Обдонон аст. То соли 2006, шумораи аҳолӣ 3,491 нафар буд .

Ҷуғрофия
--------

Шаҳр дар ҷануб-шарқи Элом дар кӯҳҳои Загрос дар баландии 444 метр аз сатҳи баҳр ҷойгир аст. Мурмури тақрибан дар 150 километрии ҷанубу шарқи пойтахти музофотӣ Элом, ва 465 километр дар ҷанубу ғарби пойтахти кишвар, Теҳрон, ҷойгир аст.

Сарчашмаҳо
----------

* Шумори аҳолии шаҳрҳои Эрон

Эзоҳ
----

1. 1 2  Физико-географические данные (англ.)
2. ↑  GeoNames (англ.)
3. ↑  World Gazetteer(англ.)(пайванди дастнорас — *таърих*).(пайванди дастнорас)

  



| Шаҳрҳои устони Элом |
| --- |
| Айвон | Обдонон | Даррашаҳр | Диҳлурон | Меҳрон | Сарабле | Элом |
**Амориҳо**, **аморийҳо**, **амурруҳо** — қабилаҳои қадими сомиҳои Арабистон; дар ҳудуди биёбони васеи Сурия (аз Фаластин то халиҷи Форс) бодиянишин буданд.

Таърих
------

Дар охири ҳазорсолаи 3 то м. бо оламиҳо (дар ҳамон замон сокинони Хузистон, дар ҷанубу ғарби Эрон) давлати Урро (сулолаи III) аз байн бурда, тақрибан соли 1894 то м. салтанати Бобулистони қадимро барпо намуданд. Дар Байнаннаҳрайн сокин шуда, асрҳои 18–17 то м. бо аҳолии маҳаллӣ омезиш ёфтанд. Аммо аморищо дар Сурия дар асрҳои 15–14 то м. (дар Фаластин – то садаҳои 12–10, то омезиш бо яҳудиён) ҳам зиндагӣ мекарданд. Дар ҳазорсолаи 1 то м. Сурияро Амурру меномиданд.

Эзоҳ
----

Сарчашма
--------

* А — Асос. — Д. : СИЭМТ, 2011. — 608 с. — (Энсиклопедияи Миллии Тоҷик : [тахм. 25 ҷ.] /  сармуҳаррир А. Қурбонов ; 2011—2021, ҷ. 1). — ISBN 978-99947-33-45-3.
**Амонии Хуросонӣ** (с. тав. ва ваф. номаълум) — шоири форс-тоҷик (а. 11).

Зиндагинома
-----------

Аз шоирони дарбори Салҷуқиён буд. Дар Хуросон зиндагиву эҷод кардааст. Ҷузъиёти зиндагиномааш маълум нест. Мувофиқи маълумоти сарчашмаҳои адабӣ ҳукмрони сулолаи Салчуқиён Шамсуддавла Туғоншоҳ ибни Арслон Амонии Хуросониро аз зиндон раҳо кард ва ӯ барои шукргузорӣ аз ҳокими номбурда маснавии «Юсуф ва Зулайхо»-ро ба номи вай иншо намуд (баъди с. 1056). Дар маснавӣ омадааст, ки Амонии Хуросонӣ дар навъҳои дигари шеър асарҳо доштааст, вале онҳо то ҳол дастрас нагардидаанд. «Юсуф ва Зулайхо»-ро баъзе муҳаққиқон иштибоҳан ба Абулқосими Фирдавсӣ нисбат додаанд ва он борҳо чоп шудааст.

Эзоҳ
----

Адабиёт
-------

* Саид Нафисӣ, Таърихи назму наср дар Эрон ва дар забони форсӣ, Т. 1344 ҳ. ш.

Сарчашма
--------

* А — Асос. — Д. : СИЭМТ, 2011. — 608 с. — (Энсиклопедияи Миллии Тоҷик : [тахм. 25 ҷ.] /  сармуҳаррир А. Қурбонов ; 2011—2021, ҷ. 1). — ISBN 978-99947-33-45-3.
**Паёмнамо**, **телематн**, **видеоматн** — истилоҳи умумӣ барои ифодаи усулҳои гуногун, ки бо ёрии онҳо иттилоот дар экрани телевизор ё роёна намоиш дода мешавад.

Иттилооте, ки аз манбаи пахшнамоӣ якҷо бо сигналҳои муқаррарии телевизионӣ интиқол гардида, дар як вақт бо дигар шабакаҳо ё новобаста ба онҳо пахш карда мешавад, телематн ном дорад. Системаеро, ки аз маъхази ахбории компютер иттилоотро тавассути хатти телефон ба экран мебарорад, видеоматн (дар аввал «иттилооти чашмдид ё визуалӣ») меноманд. Видеоматн технологияест, ки ба истифодабарандагони муқаррарӣ барои гирифтани иттилооти гуногун (масалан, маълумотномаи телефонӣ, навигариҳои варзишӣ, обу ҳаво, бозиҳои видеоӣ ва ғ.) имкон медиҳад. Дастовардҳои технологии солҳои охир имкон дод, ки суръати пахши видеоматн бо ҳаҷми камтарин баланд гардад.

Эзоҳ
----

Адабиёт
-------

* Видеоматн / М. Тағоев // Боз — Вичкут. — Д. : СИЭМТ, 2014. — (Энсиклопедияи Миллии Тоҷик : [тахм. 25 ҷ.] /  сармуҳаррир Н. Амиршоҳӣ ; 2011—2021, ҷ. 3). — ISBN 978-99947-33-46-0.


|  |  |
| --- | --- |
| ⚙️  Гузариш ба унсури Викидода  Фарҳангҳо ва донишномаҳо | 
* Большая датская
* Большая каталанская
* Большая норвежская
* Хорватская
* Britannica (онлайн)
* De Agostini

 |
| Дар феҳристҳои китобшинохтӣ | 
* GND: 4188231-3
* J9U: 987007565718805171
* LCCN: sh85133450
* NDL: 00576313

 |
**Дорушиносӣ, фармакология** (аз юн. φάρμακον «дору» + λόγος «калима, омӯзиш») — шохае аз дорусозӣ ва зистшиносӣ аст, ки ба мутолеъаи вокуниши мутақобили доруҳо (ё маводди шимиёӣ) бар ҷондорон мепардозад, ки мунҷар ба эҷоди асарот зистшинохтии ин таркибот мегардад. Дорушиносӣ шомили ду бахш формокудиномик ва форумокукинетик аст.

Эзоҳ
----



|  |  |
| --- | --- |
| ⚙️  Гузариш ба унсури Викидода  Фарҳангҳо ва донишномаҳо | 
* Большая датская
* Большая каталанская
* Большая китайская
* Большая российская (старая версия)
* Брокгауза и Ефрона
* Малый Брокгауза и Ефрона
* В. Даля
* Britannica (онлайн)
* Treccani
* Universalis

 |
| 

| Дар феҳристҳои китобшинохтӣ |
| --- |
| 
* BNE: XX524409
* BNF: 11945810d
* GND: 4045687-0
* J9U: 987007541287805171
* LCCN: sh85100599
* LNB: 000083630
* NDL: 00574204
* NKC: ph114526
* SUDOC: 027410390

 |

 |

Шаблон:Дорушиносӣ-хурд